CELEX: 52013XC0806(02)
Language: fi
Date: 2013-08-06
Title: Luonnos: Komission asetus (EU) N:o …/…, annettu 5 päivänä elokuuta 2013 , asetuksen (EY) N:o 1857/2006 muuttamisesta sen soveltamisen keston osalta

6.8.2013   
            
            
               FI
            
            
               Euroopan unionin virallinen lehti
            
            
               C 227/1
            
         LUONNOS: KOMISSION ASETUS (EU) N:o …/…,
   annettu 5 päivänä elokuuta 2013,
   asetuksen (EY) N:o 1857/2006 muuttamisesta sen soveltamisen keston osalta
   2013/C 227/02
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen ja erityisesti sen 108 artiklan 4 kohdan,
   ottaa huomioon Euroopan yhteisön perustamissopimuksen 92 ja 93 artiklan soveltamisesta tiettyihin valtion monialaisen tuen muotoihin 7 päivänä toukokuuta 1998 annetun neuvoston asetuksen (EY) N:o 994/98 (1),
   on julkaissut tämän asetuksen luonnoksen (2),
   on kuullut neuvoa-antavaa valtiontukikomiteaa,
   sekä katsoo seuraavaa:
   
               (1)
            
            
               Euroopan yhteisön perustamissopimuksen 87 ja 88 artiklan soveltamisesta maataloustuotteiden tuotannon alalla toimiville pienille ja keskisuurille yrityksille myönnettyyn valtiontukeen ja asetuksen (EY) N:o 70/2001 muuttamisesta 15 päivänä joulukuuta 2006 annetun komission asetuksen (EY) N:o 1857/2006 (3) voimassaolo päättyy 31 päivänä joulukuuta 2013.
            
         
               (2)
            
            
               Maa- ja metsätalousalalla sekä maaseutualueilla toimiville pienille ja keskisuurille yrityksille myönnettävään tukeen sovellettavaa poikkeusta koskevan tulevan asetuksen sisältö riippuu eräistä muista säädöksistä, etenkin uudesta yleisestä ryhmäpoikkeusasetuksesta, jolla korvataan tiettyjen tukimuotojen toteamisesta yhteismarkkinoille soveltuviksi perustamissopimuksen 87 ja 88 artiklan mukaisesti 6 päivänä elokuuta 2008 annettu komission asetus (EY) N:o 800/2008 (4). Se riippuu myös tulevista maaseudun kehittämiseen sovellettavista säännöistä (5). Kyseiset muut säädökset eivät ole kokonaan voimassa 1 päivänä tammikuuta 2014 tai niitä ei vielä sovelleta täysimääräisesti kyseisenä ajankohtana.
            
         
               (3)
            
            
               Tämän vuoksi asetuksen (EY) N:o 1857/2006 soveltamisaikaa olisi jatkettava 30 päivään kesäkuuta 2014.
            
         
               (4)
            
            
               Asetusta (EY) N:o 1857/2006 olisi sen vuoksi muutettava.
            
         
               (5)
            
            
               Asetuksen (EY) N:o 1857/2006 soveltamisen osalta on asianmukaista täsmentää, että Euroopan maaseudun kehittämisen maatalousrahaston (maaseuturahaston) tuesta maaseudun kehittämiseen 20 päivänä syyskuuta 2005 annetun neuvoston asetuksen (EY) N:o 1698/2005 (6) kumoamisen jälkeen viittauksia kyseiseen asetukseen on pidettävä viittauksina kumottuun asetukseen.
            
         
               (6)
            
            
               Tässä asetuksessa säädetyt toimenpiteet ovat neuvoa-antavan valtiontukikomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Korvataan asetuksen (EY) N:o 1857/2006 23 artiklan 1 kohdan toinen alakohta seuraavasti:
   
      ”Sitä sovelletaan 1 päivästä tammikuuta 200730 päivään kesäkuuta 2014.”
   
   2 artikla
   Asetuksen (EY) N:o 1857/2006 soveltamiseksi neuvoston asetuksen (EY) N:o 1698/2005 kumoamisen jälkeen kaikkia asetuksessa 1857/2006 olevia viittauksia asetukseen (EY) N:o 1698/2005 on pidettävä viittauksina kumottuun asetukseen.
   3 artikla
   Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 5 päivänä elokuuta 2013.
      
         
            Komission puolesta
         
         
            Puheenjohtaja
         
         […] […]
      
   
   
      (1)  EYVL L 142, 14.5.1998, s. 1.
   
      (2)  EUVL C 227, 6.8.2013, s. 1.
   
      (3)  EUVL L 358, 16.12.2006, s. 3.
   
      (4)  EUVL L 214, 9.8.2008, s. 3.
   
      (5)  Ehdotus – Euroopan parlamentin ja neuvoston asetus Euroopan maaseudun kehittämisen maatalousrahaston (maaseuturahasto) tuesta maaseudun kehittämiseen, COM(2011) 627 final/3.
   
      (6)  EUVL L 277, 21.10.2005, s. 1.